[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 25.9.2008

COM(2008) 574 τελικό

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη θέση που θα λάβει η Ευρωπαϊκή Κοινότητα στο πλαίσιο της Επιτροπής των Πρέσβεων ΑΚΕ-ΕΚ όσον αφορά απόφαση για τη χορήγηση πόρων στη Σομαλία από το Δέκατο Ευρωπαϊκό Ταμείο Ανάπτυξης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Σομαλία αποτέλεσε μέλος της ομάδας κρατών της Αφρικής, Καραϊβικής και Ειρηνικού (εφεξής «ΑΚΕ») μέχρι τα τέλη του 1991, χρονολογία ανατροπής της κυβέρνησης. Έκτοτε η Σομαλία αδυνατεί να συστήσει αναγνωρισμένη κυβέρνηση και κατά συνέπεια να επικυρώσει τη συμφωνία εταιρικής σχέσης ΑΚΕ-ΕΚ μεταξύ της Κοινότητας, των κρατών μελών της και της ομάδας κρατών ΑΚΕ, που υπεγράφη στις 23 Ιουνίου 2000 στο Κοτονού και αναθεωρήθηκε στις 25 Ιουνίου 2005. Η αναθεωρημένη συμφωνία τέθηκε σε ισχύ την 1η Ιουλίου 2008, σύμφωνα με τις πληροφορίες που χορηγήθηκαν από τη Γενική Γραμματεία του Συμβουλίου. Το άρθρο 93 παράγραφος 6 της συμφωνίας εταιρικής σχέσης ΑΚΕ-ΕΚ προβλέπει ότι «το Συμβούλιο των Υπουργών μπορεί να αποφασίζει την παροχή ιδιαίτερης στήριξης στα κράτη ΑΚΕ που είναι μέλη σε προηγούμενες συμβάσεις ΑΚΕ-ΕΚ και που, ελλείψει κανονικά συσταθέντων κρατικών θεσμικών οργάνων, δεν μπόρεσαν να υπογράψουν ή να κυρώσουν την παρούσα συμφωνία».

Βάσει των κριτηρίων χορήγησης που θεσπίστηκαν με την απόφαση της Επιτροπής C(2007) 3617 της 1ης Αυγούστου 2007, προβλέφθηκε ποσό 212 εκατ. ευρώ για προγραμματισμένες δραστηριότητες (κονδύλιο A) και 3,8 εκατ. ευρώ για απρόβλεπτες ανάγκες (κονδύλιο B) με την απόφαση της Επιτροπής C(2007) 5223 της 30ής Οκτωβρίου 2007. Αυτά τα κονδύλια πρέπει να επιβεβαιωθούν από το Συμβούλιο των Υπουργών ΑΚΕ-ΕΚ.

Το ειδικό πρόγραμμα ενίσχυσης στη Σομαλία για την περίοδο 2008-2013, το οποίο περιγράφει τα προγράμματα που πρέπει να τεθούν σε εφαρμογή με τη συγκεκριμένη χρηματοδότηση, καθώς και το κοινό έγγραφο στρατηγικής ΕΕ-Νορβηγίας για την περίοδο 2008-2013 για τη Σομαλία, εγκρίθηκαν στις 10 Ιουνίου από τα κράτη μέλη στο πλαίσιο της επιτροπής του Ευρωπαϊκού Ταμείου Ανάπτυξης.

Η Επιτροπή προτείνει ως εκ τούτου στο Συμβούλιο να εγκρίνει τη συνημμένη απόφαση, σχετικά με τη θέση που πρέπει να ληφθεί εξ ονόματος της Ευρωπαϊκής Κοινότητας στο πλαίσιο της Επιτροπής των Πρέσβεων ΑΚΕ-ΕΚ.

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη θέση που θα λάβει η Ευρωπαϊκή Κοινότητα στο πλαίσιο της Επιτροπής των Πρέσβεων ΑΚΕ-ΕΚ όσον αφορά απόφαση για τη χορήγηση πόρων στη Σομαλία από το Δέκατο Ευρωπαϊκό Ταμείο Ανάπτυξης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,

την πρόταση της Επιτροπής,

Εκτιμώντας τα ακόλουθα:

1. Με την απόφαση αριθ. 3/2001 του Συμβουλίου Υπουργών ΑΚΕ-ΕΚ της 20ής Δεκεμβρίου 2001[1], διατέθηκε ποσό 150 εκατ. ευρώ στο πλαίσιο της οικονομικής συνεργασίας για την ανάπτυξη με τη Σομαλία για την περίοδο που φτάνει μέχρι τα τέλη του 2007 από το 8ο και 9ο Ευρωπαϊκό Ταμείο Ανάπτυξης (ΕΤΑ) σύμφωνα με το άρθρο 93 παράγραφος 6 της συμφωνίας εταιρικής σχέσης ΑΚΕ-ΕΚ. Αυτές οι διατάξεις παρέχουν τη δυνατότητα στο Συμβούλιο Υπουργών ΑΚΕ-ΕΚ να χορηγήσει ειδική στήριξη στα κράτη ΑΚΕ που ήταν μέλη προηγούμενων συμβάσεων ΑΚΕ-ΕΚ και τα οποία, ελλείψει κανονικά συσταθέντων κρατικών θεσμικών οργάνων, δεν ήταν σε θέση να υπογράψουν ή να επικυρώσουν τη συγκεκριμένη συμφωνία.

2. Με την απόφαση αριθ. 3/2007 του Συμβουλίου των Υπουργών ΑΚΕ-ΕΚ, της 25ης Μαΐου 2007, για την τροποποίηση της απόφασης αριθ. 3/2001[2], αυτή η διάθεση πόρων στη Σομαλία αυξήθηκε κατά 39 εκατ. ευρώ από το 9ο ΕΤΑ.

3. Η αναθεωρημένη συμφωνία εταιρικής σχέσης ΑΚΕ-ΕΚ[3], συμπεριλαμβανομένου του πολυετούς χρηματοδοτικού πλαισίου 2008-2013 που περιλαμβάνεται στο παράρτημα Iβ της συμφωνίας[4], τέθηκε σε ισχύ την 1η Ιουλίου 2008. Το άρθρο 93 παράγραφος 6 συνεχίζει να εφαρμόζεται στη Σομαλία.

4. Για να εξασφαλιστεί η συνέχιση της στήριξης του λαού της Σομαλίας, κρίνεται ενδεδειγμένο να διατεθούν πόροι προς το σκοπό αυτό από το 10ο ΕΤΑ, το οποίο θα καλύψει την περίοδο 2008-2013.

Η Σομαλία πρέπει να επωφεληθεί από τη χορήγηση πόρων του 10ου ΕΤΑ συγκρίσιμων με εκείνους που λαμβάνουν οι χώρες της ομάδας ΑΚΕ που έχουν επικυρώσει τη συμφωνία εταιρικής σχέσης ΑΚΕ-ΕΚ. Εάν η Σομαλία είχε συμπεριληφθεί στο υπόδειγμα χορήγησης βοήθειας του 10ου ΕΤΑ[5], το οποίο βασίζεται στις ανάγκες και στα κριτήρια επιδόσεων που ορίζονται στο άρθρο 3 του παραρτήματος IV της συμφωνίας εταιρικής σχέσης ΑΚΕ-ΕΚ, το χορηγούμενο κονδύλιο θα έπρεπε να ανέρχεται σε 212 εκατ. ευρώ ώστε να καλύψει τη μακροοικονομική στήριξη, τομεακές πολιτικές, προγράμματα και σχέδια στους τομείς συγκέντρωσης ή μη της κοινοτικής βοήθειας, και 3,8 εκατ. ευρώ για να καλύψει απρόβλεπτες ανάγκες όπως ορίζεται στο ίδιο άρθρο· θα πρέπει ως εκ τούτου να προβλεφθούν αντίστοιχα ποσά για την ειδική στήριξη.

5. Η Ευρωπαϊκή Κοινότητα θα πρέπει να υποστηρίξει τη συγκεκριμένη χορήγηση πόρων του ΕΤΑ στη Σομαλία,

ΑΠΟΦΑΣΙΖΕΙ:

Άρθρο μόνο

Η θέση της Κοινότητας στο εσωτερικό της Επιτροπής Πρέσβεων ΑΚΕ-ΕΚ για τη χορήγηση πόρων στη Σομαλία από το 10ο ΕΤΑ είναι να υποστηρίξει το συνημμένο σχέδιο απόφασης του Συμβουλίου Υπουργών ΑΚΕ-ΕΚ.

Βρυξέλλες, [...]

Για το Συμβούλιο

Ο Πρόεδρος [...]

ΠΑΡΑΡΤΗΜΑ

Σχέδιο απόφασης του Συμβουλίου Υπουργών ΑΚΕ-ΕΚ για τη χορήγηση πόρων στη Σομαλία από το 10ο Ευρωπαϊκό Ταμείο Ανάπτυξης (ΕΤΑ)

ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,

Έχοντας υπόψη:

τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000 και αναθεωρήθηκε στο Λουξεμβούργο στις 25 Ιουνίου 2005[6], και ιδίως το άρθρο 93 παράγραφος 6,

Εκτιμώντας τα ακόλουθα:

6. Με την απόφαση αριθ. 3/2001 του Συμβουλίου Υπουργών ΑΚΕ-ΕΚ της 20ής Δεκεμβρίου 2001[7], διατέθηκε ποσό 150 εκατ. ευρώ στο πλαίσιο της οικονομικής συνεργασίας για την ανάπτυξη με τη Σομαλία για την περίοδο που φτάνει μέχρι τα τέλη του 2007 από το 8ο και 9ο Ευρωπαϊκό Ταμείο Ανάπτυξης (ΕΤΑ) σύμφωνα με το άρθρο 93 παράγραφος 6 της συμφωνίας εταιρικής σχέσης ΑΚΕ-ΕΚ, το οποίο παρέχει τη δυνατότητα στο Συμβούλιο Υπουργών ΑΚΕ-ΕΚ να χορηγήσει ειδική στήριξη στα κράτη ΑΚΕ που ήταν μέλη προηγούμενων συμβάσεων ΑΚΕ-ΕΚ και τα οποία, ελλείψει κανονικά συσταθέντων κρατικών θεσμικών οργάνων, δεν ήταν σε θέση να υπογράψουν ή να επικυρώσουν τη συγκεκριμένη συμφωνία.

7. Με την απόφαση αριθ. 3/2007 του Συμβουλίου των Υπουργών ΑΚΕ-ΕΚ, της 25ης Μαΐου 2007, για την τροποποίηση της απόφασης αριθ. 3/2001[8], αυτή η χορήγηση πόρων στη Σομαλία αυξήθηκε κατά 39 εκατ. ευρώ από το 9ο ΕΤΑ.

8. Η αναθεωρημένη συμφωνία εταιρικής σχέσης ΑΚΕ-ΕΚ[9], συμπεριλαμβανομένου του πολυετούς χρηματοδοτικού πλαισίου 2008-2013 που περιλαμβάνεται στο παράρτημα Iβ της συμφωνίας, τέθηκε σε ισχύ την 1η Ιουλίου 2008. Το άρθρο 93 παράγραφος 6 συνεχίζει να εφαρμόζεται στη Σομαλία.

9. Για να εξασφαλιστεί η συνέχιση της στήριξης του λαού της Σομαλίας, κρίνεται ενδεδειγμένο να διατεθούν πόροι προς το σκοπό αυτό από το 10ο ΕΤΑ, το οποίο θα καλύψει την περίοδο 2008-2013.

10. Η Σομαλία πρέπει να επωφεληθεί από τη χορήγηση πόρων του 10ου ΕΤΑ συγκρίσιμων με εκείνους που λαμβάνουν οι χώρες της ομάδας ΑΚΕ που έχουν επικυρώσει τη συμφωνία εταιρικής σχέσης ΑΚΕ-ΕΚ. Εάν η Σομαλία είχε συμπεριληφθεί στο υπόδειγμα χορήγησης βοήθειας του 10ου ΕΤΑ[10], το οποίο βασίζεται στις ανάγκες και στα κριτήρια επιδόσεων που ορίζονται στο άρθρο 3 του παραρτήματος IV της συμφωνίας εταιρικής σχέσης ΑΚΕ-ΕΚ, το χορηγούμενο κονδύλιο θα έπρεπε να ανέρχεται σε 212 εκατ. ευρώ ώστε να καλύψει τη μακροοικονομική στήριξη, τομεακές πολιτικές, προγράμματα και σχέδια στους τομείς συγκέντρωσης ή μη της κοινοτικής βοήθειας, και 3,8 εκατ. ευρώ για να καλύψει απρόβλεπτες ανάγκες όπως ορίζεται στο ίδιο άρθρο· θα πρέπει ως εκ τούτου να προβλεφθούν αντίστοιχα ποσά για την ειδική στήριξη.

11. Το Συμβούλιο Υπουργών ΑΚΕ-ΕΚ της 25ης Μαΐου 2007 συμφώνησε να εξουσιοδοτήσει την Επιτροπή των Πρέσβεων για να ολοκληρώσει τις εργασίες αναθεώρησης της ειδικής στήριξης στη Σομαλία σύμφωνα με το 10ο ΕΤΑ,

ΑΠΟΦΑΣΙΖΕΙ:

Άρθρο 1

12. Ποσό 215,8 εκατ. ευρώ λαμβάνεται από το απόθεμα του Δέκατου Ευρωπαϊκού Ταμείου Ανάπτυξης που προβλέπεται για εθνικά και περιφερειακά προγράμματα συνεργασίας προκειμένου να χορηγηθεί ειδική στήριξη στη Σομαλία σύμφωνα με το άρθρο 93 παράγραφος 6 της συμφωνίας εταιρικής σχέσης ΑΚΕ-ΕΚ. Από το συγκεκριμένο ποσό:

(α) 212 εκατ. ευρώ θα χρησιμοποιηθούν για τη δημιουργία θεσμών και δραστηριότητες οικονομικής και κοινωνικής ανάπτυξης, λαμβάνοντας ιδίως υπόψη τις ανάγκες των πλέον ευάλωτων στρωμάτων του πληθυσμού. Η συγκεκριμένη χορήγηση βοήθειας θα προγραμματιστεί σύμφωνα με ειδική στρατηγική βοήθειας·

(β) 3,8 εκατ. ευρώ θα χρησιμοποιηθούν για να καλυφθούν απρόβλεπτες ανάγκες όπως η παροχή έκτακτης βοήθειας όταν η στήριξη αυτού του είδους δεν μπορεί να χρησιμοποιηθεί από τον προϋπολογισμό της ΕΕ.

13. Η Επιτροπή θα αναλάβει τα καθήκοντα του εθνικού διατάκτη για τον προγραμματισμό και την εφαρμογή της εν λόγω διάθεσης πόρων σύμφωνα με το άρθρο 4 παράγραφος 5 του παραρτήματος IV της συμφωνίας εταιρικής σχέσης ΑΚΕ-ΕΚ.

Άρθρο 2

Η Ευρωπαϊκή Επιτροπή καλείται να λάβει τα απαραίτητα μέτρα για την εκτέλεση της παρούσας απόφασης.

Άρθρο 3

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες, [...]

Για το Συμβούλιο Υπουργών ΑΚΕ-ΕΚ

Ο Πρόεδρος της Επιτροπής Πρέσβεων ΑΚΕ-ΕΚ [...]

[1] ΕΕ L 56 της 27.2.2002, σ. 23.

[2] ΕΕ L 175 της, 5.7.2007, σ. 36.

[3] ΕΕ L 209 της 11.8.2005, σ. 27.

[4] ΕΕ L 247 της 9.9.2006, σ. 22.

[5] C(2007) 3617 της 1.8.2007.

[6] ΕΕ L 209 της 11.8.2005, σ. 27.

[7] ΕΕ L 56 της 27.2.2002, σ. 23.

[8] ΕΕ L 175 της 5.7.2007, σ. 36.

[9] ΕΕ L 209 της 11.8.2005, σ. 27.

[10] C(2007) 3617 της 1.8.2007.